钦定古今图书集成/明伦汇编/闺媛典/第026卷 > 卢𤈶妻张氏
## 钦定古今图书集成/明伦汇编/闺媛典/第026卷 > 卢𤈶妻张氏

按《漳浦县志》：张氏，卢𤈶妻，司徒维祯妇也。父平和张
一栋，故姚安守。张幼知书，识道理，从父之官，能断狱
得其情。父奇之，谓有女士风。十九归𤈶，𤈶贵介豪迈，
张以礼自持，闺中相敬如宾，事舅姑以孝闻。及舅姑
即世，夫亦亡。子壆方就外傅，无强近之。亲族凶利其
有谋殄其家，巢卵几覆，张独力支持，卒保无恙。崇祯
癸酉，直指路振飞上其事于朝，得旌表。癸未，以壆官
户曹，封孺人，年九十三卒。勤俭孝敬，祭祀非亲，执爨
不敢羞。好善乐施，崇师教子，能世其家，称“贤母”焉。